# Casin de Ròca

Casin de Ròca (Cazideroque en francés) es una comuna agenesa situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre del territòri

Comunas confrontantas de Casin de Ròca :
| Tremonts | Sent Jòrdi | Borlens |
| Dòuça | | Tornon d'Agenés |
| Valelhas (Tarn e Garona) | Ante | |

## Toponimia

Las fòrmas ancianas son Quasideroqua, Quasideroque, Quasideroch, al sègle XIII, Casi de Rocha, en 1271, Casi de Roche en 1271, Quasideroca, en 1271, Casida Rocca en 1305, Calvi de Roca, en 1326, Quasideroque, en 1505, Quasidaroqua, en 1520, Quasideroque, en 1629. La prononciacion actuala es [ka,zie'rrɔkɔ]. Dauzat explica lo nom per casil (derivat de casa, « ostal », ambe'l sufixe -ile) e lo bas latin rocca, « ròca »; mès -l finala de casil seriá prononciat. Aquí perqué Bénédicte Boyrie-Fénié adòpta la proposicion de Negre, casin, ambe -n mut, d'un òme nommat Ròca; casin a lo sens, relevat en Roergue, d'« ostal isolat ».
* Najejouls (nom francés) es citat per Durengues Prior sive Decanus de Nogogolh et capella de Nogogolh, en 1326 [cal legir los g coma de j - i aviá pas de j en latin], In archipresbyteratu de Opere : Prior de Nujejols et Rector ejusdem (lista de Valeri, 1520). I a un dobte sus la valor fonetica de la primièra atestacion, pr'amor de -lh final, mès lo nom sembla representar lo gallic nouio-ialon, « vilatge nuèu ». Que representa tanben Nu- de 1520 ? En tot cas lo Na- es lo resultat d'una dissimilacion vocalica, mès quina es la prononciacion actuala de Najejouls ? Veire tanben Nusejols, ambe dissimilacion consonantica.

## Istòria

A l'èst-nòrd-èst del borg, i a un luòc nommat Najejouls en francés, ambe un castelet devath un puèg. Durengues relata una legenda donada per l'avesque Nicolas de Villars (Micolau de Vilar ?) en 1601 : lo puèg auriá portat una vila. Micolau de Vilar annexèt un temps la parròquia de Najejols a Casin de Ròca, [indici de sa pauca importància ? mès al començament del sègle XVII los parroquians catolics èran pauc nombroses]. I aviá, a la fin de l'Ancian Regime la glèisa a cent passes del castèl a la cima del puèg [de 227 m, a l'èst dels puèges de 239 m que dominan Casin de Ròca]. La glèisa menaçava roïna e lo curat obtenguèt en 1783 lo drech de bastir una capèla provisòria près de son ostal. Probable qu'aquel ostal èra près del luòc nommat ara Najejouls, a mièja penda del puèg e encara abitat. En 1441, los franceses prenguèron e rasèron lo vilatge ambe son castèl e sa glèisa Sent Estèfe. Lo puèg foguèt tornat abitat, puèi abandonat al sègle XIX. A l'Edat Mejana, Najejouls èra benlèu pus important que Casin de Ròca; çò que lo nom de Casin de Ròca (una origina modèsta, un ostal) suggerís. Demòra un potz e qualques murs, mès cap camin sus la mapa mena pas mai a la cima del puèg.
La comuna se creèt en 1876, a partir de Tornon d'Agenés. En 1793, la municipalitat èra Tournon, Anthe, Bourlens, Cazideroque, Courbiac, Lamothe, Masquieres, Montairal, Pericart, Saint Georges, Saint Vite et Thezac (en français) donc Tornon, Ante, Borlens, Casin de Ròca, Corbiac, La Mòta (a l'oèst-sud-oèst de Tornon), Masquièras, Montairal, Puèg-ricard (comuna de Montairal), Sent Jòrdi, Sent Vit de Dòrn e Tesac. D'aquí a 1837, lo perimètre de la comuna de Tornon èra identic al canton de Tornon.

## Administracion

Lista dels cònsols successius :
| Periòde | Periòde | Identitat |
| mai de 2020 | 2026 | Jean-Pierre Arondel |
| 17 de genièr de 2007 | 2020 | Jean-Claude Cavaillé |
| març de 1983 | 25 de novembre de 2006 | Claude Maury |
| març de 1977 | 1983 | Robert Rigal |
| març de 1971 | 1977 | Jean Brouat |
| 1953 | 1971 | Marius Cavaillé |
| 1944 | 1953 | Lucien Loubère |
| 1935 | 1944 | Henri Bons |
| 1924 | 1935 | Jean Alric |
| 1912 | 1924 | Pierre Causse |
| 1908 | 1912 | Julien Fabre |
| 1900 | 1908 | Jean Fabre |
| 1884 | 1900 | Pierre Causse |
| 1877 | 1884 | Auguste Castaing |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Tornon d'Agenés; es ara del canton de Le Fumélois (en francés).

## Demografia

modificar « persona »  v · d · m 
Evolucion demografica Populacion comunala actuala (2013): 232, totala: 240 :
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 451 | 447 | 437 | 434 | 420 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 422 | 421 | 387 | 347 | 352 | 351 | 356 | 332 | 307 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 295 | 261 | 227 | 223 | 244 | 264 | 247 | 250 | 246 247 |
| 2009 | 2010 |
| 243 244 | 239 241 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* Comuna creada en 1876, a partir de Tornon d'Agenés. En 1793, la municipalitat èra Tournon, Anthe, Bourlens, Cazideroque, Courbiac, Lamothe, Masquieres, Montairal, Pericart, Saint Georges, Saint Vite et Thezac (en français) donc Tornon, Ante, Borlens, Cazideroque, Corbiac, La Mòta (a l'oèst-sud-oèst de Tornon), Masquièras, Montairal, Puèg-ricard (comuna de Montairal), Sent Jòrdi, Sent Vit de Dòrn e Tesac. D'aquí a 1837, lo perimètre de la comuna de Tornon èra identic al canton de Tornon.
* En 2018 la populacion èra de 234 abitants e la densitat èra de 19,6 ab/km².

## Veire tanben

* Comunas d'Òut e Garona

## Nòtas

* 1 2 3 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 92
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 158
* 1 2 https://archive.org/stream/pouillhistoriq00dure#page/352/mode/2up
* ↑ http://fumeloisnaturepatrimoine.blogspot.com/2012/04/cazideroque-dalcastel-najejouls.html
* ↑ https://www.sudouest.fr/2020/05/26/lot-et-garonne-decouvrez-les-nouveaux-maires-elus-7512535-3603.php
* ↑ http://www.annuaire-mairie.fr/mairie-cazideroque.html
* Portau de Guiana